Sanford Robinson Gifford

**Sanford Robinson Gifford** (Greefield, New York,  – New York, ) a oa ul livour stadunanat en eil remziad al luskad *[[Hudson River School]]*. Unan eus pennoù al luskad *Luminism* e oa ivez, dre e zoare da livañ gouleier an natur.

## Buhez
Pevare bugel diwar unnek un tiegezh ''Quakers'' e oa S. R. Gifford, bet ganet e GreenField, New York, mab da Elihu Gifford, rener un deuzerezh, hag e bried Eliza Robinson Starbuck.

En Hudson e voe desavet kent mont d'ar skol-veur Brown University e Providence, Rhode Island, e 1842, oadet a 19 vloaz ; goude daou vloavezh eno e paouezas gant e studi. E 1845 ec'h eas da New York da studiañ an tresañ poltredoù gant al livour saoz J. R. Smith (1775-1849). Kemer kentelioù tresañ en *National Academy of Design* (NAD) e New York a eure ivez adalek 1846 betek 1849, ouzhpenn kentelioù korfadurezh denel e *Crosby Street Medical College*.

Hag eñ bezañ ur poltredour dre e stummadur e troas da weledvaour goude meur a valeadenn er Menezioù Catskill e gevred stad New York en hañv. Dizale e werzhas taolennoù, hag un dremmvro e voe an oberenn gentañ a lakaas war ziskouez en NAD e 1847 — betek e dremenvan e tiskouezas eno, salv e 1869 ha 1875. Kenderc'hel gant ar vicher a weledvaour a reas, betek bezañ unan eus livourien bennañ an *Hudson River School* (HRS). E 1851 e voe dilennet da vignon an NAD, ha da ezel e 1854.

Evel ar braz eus izili an HRS, Sanford R. Gifford a veajas kalz evit kavout gweledvaoù da lakaat war ar lien. Goude kornioù-bro e stad New York, e New Jersey hag e New England ec'h eas da Europa adalek 1855 betek 1857 evit studiañ arz ar Bed Kozh ha tresañ dremmvroioù evit e daolennoù da zont. E-kerzh e veaj e kejas ouzh Worthington Whittredge (1820-1910), un ezel all eus an HRS, hag ouzh al livour alaman-ha-stadunanat Albert Bierstadt (1830-1902) ; redek bro a eure ganto.

Er bloaz 1858 ec'h eas da welet Mount Mansfield, menez uhelañ Vermont (1&nbsp;339 metr), gant e geneil Jerome Thompson (1814-1886). Un 20 taolenn bennak a livas diwar an tresadennoù en devoa graet eno ; unan anezho, *Mount Mansfield* (1858), a voe lakaet war ziskouez en NAD e 1859 ; J. Thompson ivez a lakaas unan eus e daolennoù war ziskouez, *Belated Party on Mansfield Mountain*.

Gifford, Mount Mansfield (1858).jpg|*Mount Mansfield*, S. R. Gifford
Jerome Thompson-The Belated Party on Mansfield Mountain-1858.jpg|*Belated Party on Mansfield Mountain*, J. B. Thompson

D'an  e tarzhas ar Brezel diabarzh ; Sanford R. Gifford a voe anvet da gorporal e 7 Rejimant Troadeien New York, o tiwall Washington, D.C. ha Baltimore adalek 1861 betek 1863.

En hañv 1867, daou vloaz goude diwezh ar brezel, e tremenas Gifford ar braz eus e amzer o livañ dindan an amzer war aodoù New Jersey, ma livas ''The Mouth of the Shrewsbury River'', unan eus taolennoù meur ar mare-se en SUA.

Un eil beaj da Europa a voe e 1868, a-raok mont d'ar Reter-Nesañ ; en Egipt e voe S. R. Gifford e 1869, goude bezañ tremenet dre C'hres ha Turkia. Bloaz war-lerc'h, en hañv 1870, e voe er Menezioù Roc'hellek gant izili eus an NAD : Worthington Whittredge ha John Frederick Kensett.

Alies ec'h implije S. R. Gifford un dresadenn diwezhatoc'h, bloaziadoù diwezhatoc'h a-wechoù, evit skorañ e awen ganti pe evit klotañ gant goulenn un arval : bez' ez eus 36 taolenn a-zivout Venezia hag a zo diazezet war dresadennoù a reas eno.

Er bloaz 1874 e savas an arzour ul listenn a anvas *A List of Some of My Chief Pictures* ("Ul listenn eus ma zaolennoù pennañ"), a hizivaas e 1880 Ur perzh boutin d'an oberennoù-se eo ar gouloù-heol gwanaet gant brumenn ; alies e vez ul lennad dour en dalenn dostañ pe greiz, o tisteurel an dremmvro ziamen.

E miz Mezheven e timezas Sanford R. Gifford, oadet a 53 bloaz, da intañvez unan eus e vignoned, Mary Cecilia Canfield (1824-1887). Tri bloaz goude, d'an 29 a viz Eost 1880, e varvas an arzour e New York diwar ur barrad malaria.

Er bloaz 1881 e voe embannet gant ar *Metropolitan Museum of Art* (MET)  New York ur c'hatalog 734 oberenn diwar zorn Sanford R. Gifford

## Oberennoù
Setu amañ ul listenn darnel eus oberennoù Sanford R. Gifford ; e **druz** emañ an oberennoù en devoa lakaet en e listenn *Chief Pictures*".
### Europa
*1856 : *Derwentwater*.
*1856–57 : ***Lake Nemi***
*1858 : *Lago Maggiore*
*1865 : *Saint Peter's from Pincian Hill*
*1868 : *Monte Ferro - Lago Maggiore* • *Sketch of Stelvio Road, Como*
*~1869 : ***San Giorgio, Venice***
*1869 : ***Fishing Boats of the Adriatic*** • ***Pallanza, Lago Maggiore*** • ***The Lagoons of Venice*** • *The Parthenon*
*1870 : ***Tivoli*** • *Venice, San Giorgio Maggiore*
*1871 : *Isola Bella in Lago Maggiore* • *Santa Maria della Salute, Venice*
*1872 : *A View near Tivoli* • *Schloss Rheinstein*
*1873 : *Venetian Sails, A Study* • ***Venetian Sails***
*~1874 : *Fishing Boats Entering the Harbor at Brindisi*
*1875 : *Lake Geneva* • *On the Lake of Geneva, near Villeneuve, with the Alps*
*1878 : ***A Venetian Twilight*** • ***Galleries of the Stelvio, Lake Como***
*1879 : *The Matterhorn at Sunrise* • *Villa Malta, Rome*
*1880 : ***Ruins of the Parthenon*** • ***Venice***

Sanford Gifford Lake Nemi 1856-57 Toledo Museum of Art.jpg|*Lake Nemi* (1856-1857)
Gifford Venetian Sails 1873 Kemper-6-21-16-3.jpg|*Venetian Sails, A Study* (1873)
Sanford Robinson Gifford - Lake Geneva - 56.166 - Rhode Island School of Design Museum.jpg|*Lake Geneva* (1875)
Sanford Robinson Gifford - Leander's Tower on the Bosporus - 1895.716 - Fogg Museum.jpg|*Leander's Tower on the Bosphorus* (1876)
Ruins of the Parthenon A30220.jpg|*Ruins of the Parthenon* (1880)

### Reter-Nesañ
*1868 : *Gebel Haridi, on the Nile*
*1869 : *A Sketch of the Nile* • *Siout, Capital of Upper Egypt*
*1871 : ***On the Nile***
*1872 : *On the Nile, Gebel Shekh Hereedee*
*1873 : *The Golden Horn*
*1874 : ***Siout, Egypt***
*1876 : ***Leander's Tower on the Bosphorus***
*1880 : *Constantinople from The Golden Horn*

Gifford Sanford Robinson On the Nile Gebel Shekh Hereedee.jpg|*On the Nile, Gebel Shekh Hereedee* (1872)
Siout, Egypt sc002670.jpg|*Siout,Egypt* (1874)

### Stadoù-Unanet Amerika
*1854 : *Morning in the Adirondacks* • *Sunset in the Shawagunk Mountains*
*1858 : *Mount Washington from the Saco River* • *Sketch for Mount Mansfield* • ***Mount Mansfield*** Springfield Museums.
*1859 : *Mount Mansfield, Vermont*
*1860 : *Early October in the White Mountains* • ***The Wilderness***
*1861 : *Lake Scene - Mountain Background* • *The Wilderness* • *Twilight in the Catskills*
*1862 : ***A Gorge in the Mountains (Kauterskill Falls)*** • *Indian Summer in the White Mountains (Mount Washington from the Saco)*
*1871 : *The White Mountains (Mount Washington from the Saco)*
*1880 : *Kauterskill Clove, Catskill Mountains* • *October in the Catskills*
*1862 : *On the Bronx River* • *The Catskill Mountain House*
*1863 : *A Coming Storm* • *A Coming Storm on Lake George* • *A View from South Mountain in the Catskills*
*1864 : ***A Twilight in the Adirondacks*** • *Sunrise, Long Branch, New Jersey*
*1864-65 : *A Study of Hunter Mountain at Twilight* • *The Artist Sketching at Mount Desert, Maine*
*1865 : *An October Afternoon* • *Manchester Beach, Massachusetts* • *Sandy Hook* • *The View from South Mountain in the Catskills, A Sketch*
*1866 : *A Home in the Wilderness* • ***A Passing Storm in the Adirondacks*** • *Echo Lake, Franconia Notch, White Mountains* • *Hook Mountain, near Nyack on the Hudson* • *Hunter Mountain, Twilight* • *Morning in the Hudson, Haverstraw Bay* • *Rocks at Porcupine Island, near Mount Desert*
*1867 : *Hook Mountain on the Hudson River* • *Long Branch Beach* • ***Sunrise on the Sea-Shore***
*1868 : *Haverstraw Bay* • *Shrewsbury River, Sandy Hook* • ***Sunset over the Mouth of the Shrewsbury River***
*1870 : *Beach Scene* • *Mount Hood and the Dalles, Columbia River, Oregon* • *Red Buttes, Wyoming Territory* • *Valley of the Chugwater, Wyoming Territory*
*1871 : *Autumn in the Catskills* • *Kauterskill Falls* • *The View from South Mountain in the Catskills*
*1872 : *Outlet of Catskill Lake*
*1873 : *Study for The View from South Mountain in the Catskills*
*1874 : *Mount Rainier, Washington Territory*
*1875 : ***Mount Rainier, Bay of Tacoma***
*1876 : *Autumn - A Catskills Wood Path* • *Sunset on the Hudson*
*1877 : *A Coming Shower over Black Mountain, Lake George* • *A Sudden Storm, Lake George* • *An Indian Summer Day on the Claverack Creek* • *The Hudson Valley from South Mountain* • *The Palisades*
*1878 : *A Sunset, Bay of New York* • *Sunset over New York Bay*
*1879 : *Sunset over the Palisades on the Hudson*
*1879-80 : *Tappan Zee*

Gifford Sanford Robinson A Gorge In The Mountains.jpg|*A Gorge In The Mountains - Kauterskill Falls* (1862)
Gifford A Coming Storm 1863-1880 PMA.jpg|*A Coming Storm* (1863)
Sanford Robinson Gifford - Haverstraw Bay - 2011.43 - Cleveland Museum of Art.tiff|*Haverstraw Bay* (1866)
Gifford Sanford Robinson Mount Rainier Bay of Tacoma.jpg|*Mount Rainier, Bay of Tacoma – Puget Sound* (1875)
An Indian Summer Day on Claverack Creek by Sanford Robinson Gifford.jpg|*An Indian Summer Day on the Claverack Creek* (1877)
Gifford Sanford Robinson - Sunset Over New York Bay (1873).jpg|*Sunset over New York Bay* (~1878)

;Brezel diabarzh
*1861 : *Bivouac of the Seventh Infantry* • *Bivouac of the Seventh Regiment at Arlington Heights, Virginia* • *Preaching to the Troops - Sunday Morning at Camp Cameron* 
*1862 : ***Baltimore in 1862: A Sunset from Federal Hill*** • *The Basin of the Patapsco from Federal Hill, Baltimore*
*1864 : ***Camp of the Seventh Regiment, near Frederick, Maryland, in July 1863***

Gifford 7th Regiment at Frederick MD 1864.jpg|*Camp of the Seventh Regiment, near Frederick, Maryland, in July 1863* (1864)


## Levrlennadur
* Ackerman, Gerald M.. *American Orientalists*. Paris : Art Création Réalisation, 1996, pp. 84–90 
* Avery, Kevin J. & Jones Harvey, Eleanor & Kelly, Franklin & Applegate, Heidi. *Hudson River School Visions: The Landscapes of Sanford R. Gifford*. New York : The Metropolitan Museum of Art, 2003 
* Myers, Kenneth. *The Catskills – Painters, Writers, and Tourists in the Mountains, 1820-1895*. New York : Hudson River Museum, 1988 
* Weiss, Illa. *Poetic Landscape – The Art and Experience of Sanford R. Gifford*. Newark : University of Delaware Press, 1987, pp. 327-29 
* Wilton, Andrew & Barringer, Tim. ''American Sublime: Landscape Painting in the United States 1820-1880. Princeton : The Princeton University Press, 2002 

## Liammoù diavaez

* 
* 
* 
* 
* 
* 

## Notennoù